শাকিব খান লাভার
শাকিব খান লাভার হচ্ছে ২০২৩ সালের একটি বাংলাদেশী নাটক। এটি রচনা করেছেন শামীম শিকদার, পরিচালনা করেছেন বর্ণ নাথ এবং জামিল'স জু-এর ব্যানারে প্রযোজনা করেছেন জামিল হোসেন। এটি বাংলাদেশী চলচ্চিত্র অভিনেতা-প্রযোজক শাকিব খানের ভক্তর পাগলামি নিয়ে নির্মিত, যেখানে শাকিব খানের ভক্তর চরিত্রে অভিনয় করেছেন জামিল হোসেন। এছাড়াও এতে আরও অভিনয় করেছেন অলংকার চৌধুরী, হারুন অর রশিদ (বান্টি ভাই)সহ অনেকে। এতে অভিনয় সম্পর্কে প্রধান অভিনেতা জামিল হোসেন চ্যানেল আইকে বলেন, ভক্তরা তার প্রিয় তারকাকে পেতে অনেক সময় বাটপারদের ফাঁদে পা দেয়। ভক্ত ভালোবেসে যদি কারো ফাঁদে পা দেয় তাহলে সেই সুপারস্টারের কোনো দোষ থাকে না। আমাদের ইন্ডাস্ট্রিতেও এমন মাঝেমধ্যে হয়। ভক্তরা যেন প্রতারিত না হয় সেইদিক থেকেও এই কাজটি একটি ইতিবাচকতা ছড়াতে পারে।